Under pressekonferencen, hvor planen blev fremlagt, annoncerede [[Benjamin Netanyahu|Netanyahu]], at den israelske regering øjeblikkeligt ville annektere [[Israelske bosættelser|bosættelserne]] i [[Jordan-dalen]] og Vestbredden, mens han samtidig gav tilsagn om, at [[Israel]] ikke ville udvide med nye [[Israelske bosættelser|bosættelser]] i landområder overladt til palæstinenserne i mindst fire år.<sup>[''[[Wikipedia:Referencer|kilde mangler]]'']</sup> Den amerikanske [[ambassadør]] i [[Israel]], [[David M. Friedman]], hævdede, at Trump-administrationen havde givet tilsagn til en øjeblikkelig annektering, idet han erklærede, at "''Israel behøver slet ikke at vente''" og "''vi vil anerkende det''".<ref>28. januar 2020: "[https://www.jns.org/ambassador-friedman-israel-does-not-have-to-wait-to-annex-settlements/ Ambassador Friedman: Israel 'does not have to wait' to annex settlements]". ''JNS.org''. Hentet 30-03-2021.</ref> En [[Likud]]-talsmand [[Twitter|tweetede]] efterfølgende, at et forslag om israelske suverænitet over disse bosættelser ville blive forlagt [[Knesset]] til afstemning.<ref name=":0">Estrin, Daniel (d. 19. februar 2020): "[https://www.npr.org/2020/02/19/806978443/israel-is-eager-to-annex-west-bank-lands-but-u-s-says-to-wait-for-israeli-electi Israel Is Eager To Annex West Bank Lands, But U.S. Says To Wait]". ''npr''. Hentet 30-03-2021.</ref> Dette tweet blev efterfølgende slettet, hvorefter Trump-administrationen præciserede, at der ikke var givet grønt lys til en sådan annektering.<ref name=":0" /> Der er ikke taget nogen officiel beslutning vedrørende suverænitet og annektering af de pågældende landområder.
Organisationer